— Крыху дапамагаю з рэкламай, фатаграфую. Але яны такія маштабныя, што мясцовы піяр ім асабліва не патрэбны. Ганаруся тым, што рабіў калісьці для першага Viva Braslav афішу. Але сам ужо не вельмі люблю тусавацца. Мінулы год увогуле падчас Вівы ў Друю з’ехаў — завялікі натоўп людзей на фестывалі, як па мне. Але Viva Braslav — адназначна самае важнае мерапрыемства для горада, бо яно і корміць — людзі зарабляюць на паўгода наперад: шмат хто здае хаты, ажыццяўляе розныя турыстычныя паслугі.